cyanic-selkie/wikianc huggingface dataset:
ლალაქეფეშთა
სქოლიო
კატეგორია:ასტარის რაიონის სოფლები
პოლკოვნიკს არავინ სწერს
პოლკოვნიკს არავინ სწერს (El coronel no tiene quien le escriba) — კოლუმბიელი მწერლის, გაბრიელ გარსია მარკესის მოთხრობა, გამოქვეყნებული 1961 წელს. მიაკუთვნებენ მაგიურ რეალიზმს, დაწერილია ესპანურ ენაზე.
სიუჟეტი
მოქმედება ხდება კოლუმბიის მცირე ქალაქში, 1956 წელს. მთავარი გმირი 75 წლის, სამოქალაქო ომის ვეტერანი, გადამდგარი პოლკოვნიკია, რომელიც ცოლთან ერთად ქალაქის გარეუბანში ცხოვრობს და შვილის, ავგუსტინეს გარდაცვალების შემდეგ (მოკლეს პოლიტიკური შინაარსის ბროშურების გავრცელების დროს) სიღატაკის ზღვარზე იმყოფებიან. პოლკოვნიკი დიდი ხანია, რაც ელოდება წერილს დედაქალაქიდან, პენსიის დანიშვნის თაობაზე, რომელიც მას ეკუთვნის, როგორც ომის ვეტერანს, თუმცა პოლკოვნიკს არავინ სწერს. ამავდროულად, მას ურთიერთობა აქვს ავგუსტინეს მეგობრებთან, რომლებიც იატაკქვეშეთში ოპოზიციურ მოძრაობას აწარმოებენ.
მოხუცი დიდ იმედებს ამყარებს მამალზე, რომელსაც იანვარში დაგეგმილ მამლების ჩხუბისთვის ავარჯიშებს და კვებავს, მაშინ, როცა ის და მისი ცოლი ხშირად რჩებიან საჭმლის გარეშე. დონ საბასი, რომელთანაც პოლკოვნიკს ნათელმინორი აკავშირებს, შესთავაზებს გაყიდოს მამალი, თუმცა უარს მიიღებს.
პოლკოვნიკი მოხვდება პოლიციელების ალყაში, თან ჯიბეში უდევს უკანონო პოლიტიკური ბროშურები და პირისპირ შეეჩეხება ადამიანს, რომელმაც მისი შვილი მოკლა, თუმცა ემოციების მოთოკვას ახერხებს და ალყას თავს აღწევს.
სახლის იპოთეკის ვადის გასვლამდე დარჩენილია 2 წელი, პოლკოვნიკი და მისი ცოლი თითქმის შიმშილობენ, თან გაყიდულია საკერავი მანქანა, რომელსაც მცირეოდენი შემოსავალი მაინც მოჰქონდა. პოლკოვნიკი კი კვლავინდებურად მამალს კვებავს და ავარჯიშებს, თან წერილს ელოდება. გაუსაძლის მდგომარეობაში მყოფი, პოლკოვნიკის ცოლი ავად ხდება. დეკემბრის ბნელ ღამეებს პოლკოვნიკი ბობოქარი ახალგაზრდობის გახსნებაში ატარებს, მას სულს საომარი წარსულის მოგონებები უთმობს და კვლავ ჯერა, რომ საცაა გამოჩნდება კატერი, რომელიც დედაქალაქიდან წერილს ჩამოუტანს. მის ოპტიმიზმს ამყარებს ის, რომ საცდელ ვარჯიშებში, მის მამალს თანასწორი არ მოეპოვება. მხოლოდ 45 დღე უნდა გაძლონ და ყველაფერი მოგვარდება, არწმუნებს პოლკოვნიკი სასოწარკვეთაში ჩავადნილ ცოლს და მის შეკითხვაზე, თუ რა უნდა ჭამონ ამ დროის მანძილზე, გადაჭრით პასუხობს: „ნეხვი“.
მხატვრული თავისებურებები
მოთხრობა „პოლკოვნიკს არავინ სწერს“ არის ერთ-ერთი ადრეული ნაწარმოები გაბრიელ გარსია მარკესის, რომლშიც ჯერ კიდევ არ აქვს მწერალს გამომჟღავნებული მხოლოდ მისთვის დამახასიათებელი სტილი, ცნობილი როგორც მაგიური რეალიზმი. „პოლკოვნიკს არავინ სწერს“ რეალისტური ტექსტია, რომელიც ერნესტ ჰემინგუეის გავლენას განიცდის.
რესურსები ინტერნეტში
კატეგორია:გაბრიელ გარსია მარკესის მოთხრობები
ამენემჰატ VII
სეჯეფაკარა კეი ამენემჰატ VII — ძველი ეგვიპტის მეფე (ფარაონი) მეცამეტე დინასტიიდან, რომელიც მეფობდა მეორე გარდამავალი პერიოდის დროს. თომას შნაიდერის მიხედვით მისი მმართველობა დაიწყო ძვ.წ. 1731 წელს და დასრულდა ძვ.წ. 1724 წელს, ამენემჰატ VII-მ დაახლოებით 6-7 წელი იმეფა.
რესურსები ინტერნეტში
კატეგორია:ეგვიპტის ფარაონები კატეგორია:ეგვიპტის მეცამეტე დინასტიის ფარაონები
ბენტ-ანატი
მინიატიურა|[[რამსეს II-ის ქალიშვილი ბენტ-ანატი]] ბენტ-ანატი — ეგვიპტის ფარაონ რამსეს II-ის და მისი მთავარი ცოლის ისიტნოფრეტის უფროსი ქალიშვილი. მომავალში თვითონ გახდა მთავარი ცოლი. ნეფერტარი-მერენმუტთან ერთად ითვლება რამსეს II-ის ყველაზე ცნობილ ცოლად. სავარაუდოდ იგი დაიბადა მაშინ როდესაც მამამისი იყო თავისი მამის, სეთი I-ის თანამმართველი. მისი ძმები იყვნენ პრინცი რამსესი, ხაემუასი და მერნეპტაჰი.
ბენტ-ანატი რამსესის მეორე ცოლი გახდა ისიტნოფრეტის გარდაცვალების შემდეგ მამამისის მმართველობის 25-ე წელს.
ბენტ-ანატი სირიული წარმოშობისაა და ნიშნავს „ანატის შვილს“. ანატი იყო დასავლეთსემიტურ მითოლოგიაში ნადირობის და ომის ქალღმერთი. ეგვიპტეში ეს კულტი სავარაუდოდ, ჰიქსოსებმა შემოიტანეს. ფარაონმა რამსეს II-მ რომელიც ხეთებს ებრძოდა კადეშთან თავის თავს უწოდებდა „ანატის მოყვარულს“.
ბენთ-ანატს ჰყავდა  გოგონა, რომელიც  გამოსახულია მისი აკლდამის კედლებზე. მისი სახელი არ მოიხსენიება ჩვენთვის ნაცნობ  წყაროებში, მაგრამ შესაძლებელია, რომ მისი სახელი ასევე იყო ბენტ-ანატი და ის შემდეგი ფარაონის, მერნეპტაჰის მეუღლე გახდა. ლუქსორში მერნეპტახას სტელაზე მოიხსენიება მეფის „მთავარი ცოლი ბენტ-ანატი“, სავარაუდოდ, რამსეს II შვილიშვილი - რადგანაც ნაკლებად სავარაუდოა, რომ უფროსი ბენტ-ანატი ყოფილიყო მერნეპტაჰის ცოლი, როცა მათ შორის განსხვავება იყო სამოც  წელზე მეტი. ბენტ-ანატი გარდაიცვალა თავისი  ძმის  მერნეპტაჰის მეფობის დროს და დასაფლავებულია აკლდამაში  QV71, მეფეთა ველზე.
ლიტერატურა
კატეგორია:ძველი ეგვიპტის დედოფლები
მთამაღალის მთიულა
სქოლიო
*
საქართველოს ყინულის ჰოკეის ფედერაცია
მინი|თასი რომელიც ქართულმა ნაკრებმა 2016 წელს თურქეთში აიღო. საქართველოს ყინულის ჰოკეის ფედერაცია — ყინულის ჰოკეის ეროვნული ფედერაცია საქართველოში. 2009 წლიდან არის ყინულის ჰოკეის საერთაშორისო ფედერაციის (IIHF) წევრი. ისინი მე-3 დივიზიონში არიან. მათ 2016 წელს აქვთ მოგებული მე-2 ადგილის თასი.
რესურსები ინტერნეტში
კატეგორია:ყინულის ჰოკეის საერთაშორისო ფედერაციის წევრები
ბიპოლარული აშლილობა
ბიპოლარული აშლილობა — აფექტური (გუნება-განწყობის) ფსიქიკური აშლილობა, რომელსაც ახასიათებს დეპრესიისა და უჩვეულოდ ამაღლებული განწყობის — მანიის (ან ჰიპომანიის) — ეპიზოდები, რომლებიც ერთმანეთს ენაცვლება და რამდენიმე დღის ან კვირის განმავლობაში გრძელდება. ზოგჯერ დეპრესიისა და მანიის სიმპტომები ერთდროულად ვლინდება (მაგ., აღშფოთებასთან ერთად მოწყენილობა, შენელებული ეიფორია — ე.წ. არაპროდუქციული მანია — და სხვა).
ეს მდგომარეობები, რომლებსაც ფაზებს ან ეპიზოდებს უწოდებენ, პერიოდულად ცვლიან ერთმანეთს უშუალოდ „ნათელი“ ფსიქიკური ჯანმრთელობის (ინტერმისიები, რომლებსაც ინტერფაზებსაც უწოდებენ) შუალედის მეშვეობით, რომლის დროსაც არ ფიქსირდება ფსიქიკის ფუნქციონირების აქტივობის დაქვეითება დიდი რაოდენობის დაავადებებისა და ფაზების გადატანის შემთხვევაშიც კი. ინტერმისიებში ავადმყოფის ფსიქიკა და პიროვნული მახასიათებლები მთლიანად აღდგენას ექვემდებარება. ამასთან, ღირს აღვნიშნოთ, რომ ხშირად, პაციენტებს, რომლებსაც ბიპოლარუილი აშლილობა აღენიშნებათ, სხვა ფსიქიკური დაავადებებიც შეიძლება გააჩნდეთ.
პაციენტის სიმპტომების მიხედვით გამოყოფენ ბიპოლარული აშლილობის სამ ძირითად ტიპს: ბიპოლარული I, ბიპოლარული II და ციკლოთიმია. თუმცა, ზოგ ადამიანს განწყობის ცვლილების განსხვავებული სიმპტომები აქვთ, რომლებიც ჰგავს, მაგრამ ბოლომდე არ ემთხვევა ბიპოლარული აშლილობის ჩამოთვლილი სამი ტიპისთვის დამახასიათებელ სიმპტომებს, რა შემთხვევაში დიაგნოზი შეიძლება იყოს სხვა განსაზღვრული ან განუსაზღვრელი ბიპოლარული ან მასთან დაკავშირებული აშლილობა.
ბიპოლარული აშლილობა მენტალური ჯანმრთელობის ქრონიკული პრობლემაა, რომელიც არ იკურნება, თუმცა არსებობს მისი სიმპტომების მართვის რამდენიმე ეფექტური გზა, მათ შორის: მედიკამენტები, ფსიქოთერაპია (კოგნიტიურ-ბიჰევიორული თერაპია, ფსიქოგანათლება, ინტერპერსონალური და სოციალური რიტმის თერაპია), პროცედურული თერაპიები (ელექტროკონვულსიური თერაპია) და სხვა.
ისტორია
პირველად ბიპოლარული აშლილობა 1854 წელს თითქმის ერთდროულად აღწერეს ორმა მკვლევარმა — ჟ. პ. ფალრემ და ჟ. გ. ფ. ბაიარჟემ. თუმცა თითქმის ნახევარი საუკუნის განმავლობაში ამ აშლილობის არსებობას არ აღიარებდა იმ დროის ფსიქიატრია და იგი მოგვიანებით გამოყო ცალკე აშლილობად ემილ კრეპელინმა (1896). კრეპელინმა მას უწოდა მანიაკალურ-დეპრესიული ფსიქოზი, რომელიც დიდი დროის განმავლობაში იყო ზოგადად მიღებული სახელწოდება, თუმცა მოგვიანებით შემოღებული ზოგადი კლასიფიკაციის გამო ეს არაკორექტულ სახელწოდებად აღიარეს, ვინაიდან ამ დაავადებას ყოველთვის თან არ ერთვის ფსიქოტური დარღვევები და ყოველთვის ორივე ტიპის ფაზა (მანიაც და დეპრესიაც) არ ფიქსირდება.
ამასთან, ტერმინი „მანიაკალურ-დეპრესიული ფსიქოზი“ გარკვეული თვალსაზრისით დაავადებულებთან ურთიერთობაში სტიგმატიზირებულად ითვლება. დღესდღეობით უფრო კორექტულ და მეცნიერულ სახელწოდებად „ბიპოლარული აფექტური აშლილობა“ აღიარეს. ეს სახელწოდებაც არაა სრულიად კორექტური და მივყავართ, მაგალითად, ისეთ ტერმინოლოგიასთან, როგორიცა „ბიპოლარული აშლილობის მონოპოლარული ფორმა“.
რესურსები ინტერნეტში
კატეგორია:ბიპოლარული აშლილობა კატეგორია:აფექტური აშლილობები კატეგორია:დეპრესია
ტბეთის II ოთხთავი
ტბეთის II ოთხთავი ანუ სახარება— XII საუკუნის ქართული ხელნაწერი ოთხთავი. იგი ტბეთის მონასტრისათვის გადაწერილი მეორე სახარებაა (იხ. ტბეთის I სახარება), რომელიც პავლე მტბევარის დაკვეთით შექმნა გადამწერმა იოვანე ფუკარალისძემ. პავლე მტბევარი ოთხთავის ანდერძში განმარტავს, რომ ძველი ხელნაწერი ასომთავრულით იყო შესრულებული და რთულად იკითხებოდა, ამიტომაც გახდა საჭირო ახალი, ნუსხურად ნაწერი ოთხთავის შექმნა. ტბეთის II ოთხთავი დათარიღებულია 1161-1165 წლებით.
საწერ მასალად გამოყენებულია ეტრატი. შეიცავს 321 ფურცელს. ნაწერია ნუსხური დამწერლობით.
სქოლიო
კატეგორია:ქართული სასულიერო ხელნაწერები კატეგორია:ქართული ოთხთავები კატეგორია:ხელნაწერთა ეროვნული ცენტრის Q ფონდი კატეგორია:XII საუკუნის ხელნაწერები
მავნე პროგრამა
მავნე პროგრამა, საზიანო პროგრამა (Malware) — ყველა იმ პროგრამის სახელწოდება, რომელიც ცდილობს მოიპოვოს უკანონი და არა სანქცირებული გზების საშუალებით წვდომა მსხვერპლის კომპიუტერზე ან პროგრამა, რომელიც მიზანმიმართულად არის შექმნილი იმისათვის, რომ ავნოს მომხმარებლის კომპიუტერს ან მასში არსებულ ინფორმაციას, მოხმარებლისგან მალულად, ასეთ პროგრამებს ხშირად ვირუსებს ეძახიან, ისინი იყოფიან რამდენიმე კლასებად და სახეობებად, მაგ: ტროის ცხენი, ბექდორი, კილოგერი და ა.შ. ყველაზე გავრცელებულ ფორმას წარმოადგენს ტროას ვირუსი, ხოლო ბექდორი კი ყველაზე საშიშ კატეგორიას მიეკუთვნება, სხვადასხვა ოპერაციულ სისტემებს სხვადასხვა სახის ვირუსების შექმნის საშუალებები არსებობს.
სიმპტომები
პროგრამა შეიძლება ჩაითვალოს მავნედ თუ მას ახასიათებს შემდეგი აქტივობებიდან ერთ-ერთი მაინც:
ჩვეულებრივი ვირუსი
ჩვეულებრივი ვირუსს ძალუძს კომპიუტერის მუშაობის მოდიფიკაცია, მრავლდება თავისით, სჭრიდება პროგრამა, რომელზეც მიმაგრდება.
ტროას ცხენი
Trojan Horse (ტროას ცხენი) – პროგრამა, რომელიც ირწმუნება, რომ გააკეთებს ერთს და სინამდვილეში აკეთებს მეორეს. ქმნის უკანა კარებს, რომელიც ჰაკერს საშუალებას აძლევს წვდომა ჰქონდეს მსხვერპლის კომპიუტერის სისტემასთან.
სპაივეარი
სპაივეარი არის პროგრამა რომელიც ფარულად აგროვებს პერსონალურ და სენსიტიურ ინფორმაციას მსხვერპლის კომპიუტერიდან და აგზავნის მას ფარულად. ის მოიცავს ასევე მსხვერპლის სისტემის მონიტორინგს, ინფორმაციის შეგროვებას როგორიცაა: პაროლები, საკრედიტო ინფორმაცია, ვებ გვერდები და მათი კონტენტი, და სხვა პირადი ინფორმაცია.
რუტკიტი
რუტკიტი არის მავნე პროგრამა, ტროიანი, ბექდორი ან სხვა რომელიც იმდაგვარად ცვლის ოპერატიული სისტემის ფუნქციონალს რომ მისი აღმოჩენა ძალზედ რთულია. პრივილეგირებული წვდომა აქვს კომპიუტერთან.
Spam (სპამი)
ეს არის ტერმინი, რომელიც გამოიყენება გაუხმაურებელი კომერციული email-ის მიმართ. ამ ტიპის e-mail-ი მასიური ხასიათისაა და ხდება პროდუქტების ან სერვისების ყიდვის შეთავაზება. სპამერი (მომხმარებელი, რომელიც აგზავნის სპამს) მომხმარებლების e-mail მისამართებს ებულობს მათ მიერ გარკვეულ web-გვერდებზე შესვლის ან კომენტარების დატოვების შედეგად
Logic bomb (ლოგიკური ბომბი)
არის ვირუსის ტიპი, რომელიც ელოდება სისტემაში გარკვეული მოვლენის დადგომას და მხოლოდ ამის შემდეგ გააქტიურდება. ის შეიძლება იყოს პროგრამული უზრუნველყოფის ნაწილი, რომელიც გარკვეული თარიღის დადგომის შემდეგ იქცევა ზიანის შემცველ პროგრამად;
რანსომვეარი
მავნე პროგრამა რომელსაც მძევლად აყავს ჩვენი სისტემა, მისი გამოწერის და დაყენების შემდეგ, ის ახდენს სისტემის შიფრაციას კრიპტოგრაფიული მეთოდების გამოყენებით. ამის შემდეგ პროგრამა გვთხოვს ფულს თუ გვინდა რომ კრიპტოგრაფიული გასაღები მივიღოთ და გავშიფროთ ჩვენი სისტემა.
ბოტნეტი
Botnet - აგრეთვე ცნობილი როგორც ზომბების არმია, წარმოადგენს ვირუსის ერთ-ერთ ძლიერ სახეს, რომლის მფლობელს ან/და ავტორს აქვს საშუალება განახორციელოს სხვადასხვა კიბერშეტევა, მოიპაროს ინფორმაცია, ეძლევა საშუალება რომ დაუკავშირდეს დაზომბირებულ კომპიუტერს და სრულიად აკონტროლოს ის
ლიტერატურა
კატეგორია:მავნე პროგრამა
ბილაში (შიშაკის რაიონი)
ბილაში (Білаші) — სოფელი უკრაინაში. მდებარეობს პოლტავის ოლქის შიშაკის რაიონში. 2013 წელს სოფლის მოსახლეობა 66 კაცს შეადგენდა.
რესურსები ინტერნეტში
კატეგორია:შიშაკის რაიონის სოფლები
მარზასა
მარზასა  (Marzəsə) — სოფელი აზერბაიჯანში, ლენქორანის რეგიონის ასტარის რაიონში. მოსახლეობის რაოდენობა  — 449 კაცი.
რესურსები ინტერნეტში
კატეგორია:ასტარის რაიონის სოფლები
Hudson Soft
Hudson Soft Co., Ltd (株式会社ハドソン), უფრო მეტად ცნობილი შემოკლებული სახელით Hudson — იაპონური ვიდეო თამაშების კომპანია, რომელსაც შექმნილი და გამოცემული აქვს უამრავი თამაში კონსოლებისთვის, სახლის კომპიუტერებისა და მობილური ტელეფონებისთვის 1980-2000-იან წლებში. მისი შტაბ-ბინა მდებარეობდა მიდტაუნ ტაუერში, ტოკიო, იაპონია, ასევე დამატებით ოფისებს ფლობდა ქალაქ საპოროში.
Hudson Soft დაარსდა 1973 წლის 18 მაისს და თავდაპირველად ორიენტირებული იყო პერსონალურ კომპიუტერებთან დაკავშირებული პროდუქტების შემუშავებაზე, მაგრამ მოგვიანებით მისი საქმიანობის სფერო მოიცვა ვიდეო თამაშებმა და მობილურმა კონტენტებმა, ის ასევე დაკავებული იყო მუსიკის ჩაწერით. როგორც თამაშების გამომცემელმა, შიდა სტუდიების მეშვეობით შეიმუშავა რიგი განთქმული ფრენჩაიზები, მათ შორის: „Bomberman, „Adventure Island“, „Bloody Roar“ და „Bonk“.
1987 წელს NEC-ისა და Hudson Sof-ის თანამშრომლობით შეიქმნა სახლის ვიდეო თამაშების კონსოლი TurboGrafx-16, რომელიც კონკურენციას უწევდა Nintendo-ს Sega-ს და SNK-ს.
2012 წლის 1 მარტს Hudson Soft-მა, როგორც კომპანიამ შეწყვიტა არსებობა და შეერწყა Konami Digital Entertainment-ს. მისი პროდუქტების რეალიზაცია კვლავ გრძელდება Hudson-ის ბრენდის ქვეშ Konami-ის მეშვეობით.
სქოლიო
კატეგორია:იაპონიის კომპანიები კატეგორია:გაუქმებული ვიდეო თამაშების კომპანიები კატეგორია:Konami კატეგორია:1973 წელს დაარსებული ვიდეო თამაშების კომპანიები კატეგორია:ვიდეო თამაშების კომპანიები იაპონიაში კატეგორია:ვიდეო თამაშების გამომცემელი კომპანიები
გეღჰოვიტი
გეღჰოვიტი (Գեղհովիտ) — სოფელი სომხეთში, გეღარქუნიქის პროვინციაში. მდებარეობს ზღვის დონიდან 2 080 მეტრზე. 2008 წლის მონაცემებით, მოსახლეობა 6 468 ადამიანს შეადგენდა, სიმჭიდროვე 54 ადამიანი კმ²-ზე. ფართობი 120 კმ²-ია.
რესურსები ინტერნეტში
კატეგორია:გეღარქუნიქის პროვინციის სოფლები
ალბოტა-დე-ჟოსი
ალბოტა-დე-ჟოსი (Albota de Jos) — სოფელი მოლდოვაში, ტარაკლიის რაიონში. მდებარეობს ზღვის დონიდან 65 მეტრზე. 2004 წლის მონაცემებით, მოსახლეობა 825 ადამიანს შეადგენდა.
მიხეილ ქურდაძე
მიხეილ ზაქარიას ძე ქურდაძე (დ. 1937 — გ. 10 მარტი, 1993, თბილისი) — ქართველი იურისტი, იუსტიციის სახელმწიფო მრჩეველი, იურიდიულ მეცნიერებათა დოქტორი.
საქართველოს პროკურატურაში მუშაობდა 1964 წლიდან. 1987–1990 წლებში იყო ქ. რუსთავის პროკურორი, 1990 წელს დაინიშნა თბილისის პროკურორად. ამავდროულად, მოღვაწეობდა თბილისის სახელმწიფო უნივერსიტეტის სისხლის სამართლის კათედრაზე; იყო 4 მონოგრაფიის, 2 სახელმძღვანელოს (თანაავტორობით), 60-ზე მეტი სამეცნიერო ნაშრომისა და პუბლიცისტური სტატიის ავტორი.
1993 წლის 10 მარტს თბილისში, მ. კოსტავას ქუჩაზე, საკუთარი სახლის წინ, ქურდაძე მოკლეს რამდენიმე გასროლით. 2002 წელს ქურდაძის მკვლელობის საქმეში დამნაშავედ სცნეს დაქირავებული მკვლელი კობა გურგენიძე, თუმცა შემკვეთი არ დასახელებულა.
სქოლიო
კატეგორია:დაბადებული 1937 კატეგორია:გარდაცვლილი 1993 კატეგორია:გარდაცვლილი 10 მარტი კატეგორია:ქართველი პროკურორები
ბილენჩენკივკა
ბილენჩენკივკა (Біленченківка) — სოფელი უკრაინაში. მდებარეობს პოლტავის ოლქის ჰადიაჩის რაიონში. 2013 წელს სოფლის მოსახლეობა 776 კაცს შეადგენდა.
რესურსები ინტერნეტში
კატეგორია:ჰადიაჩის რაიონის სოფლები
ზიგენ-ვიტგენშტაინის რაიონი
ზიგენ-ვიტგენშტაინის რაიონი (Kreis Siegen-Wittgenstein) — რაიონი გერმანიაში. რაიონის ცენტრი — ქალაქი ზიგენი. რაიონი შედის ჩრდილოეთ რაინ-ვესტფალიის ფედერალურ მხარეში. ექვემდებარება არნსბერგის ადმინისტრაციულ ოლქს. იკავებს 1131,64 კვ. კმ. ფართობს. მოსახლეობა შეადგენს 283 585 ადამიანს. მოსახლეობის სიმჭიდროვე — 251 ადამიანი/კვ.კმ-ზე. რაიონის ოფიციალური კოდი — 05 9 70.
რესურსები ინტერნეტში
კატეგორია:ჩრდილოეთ რაინ-ვესტფალიის რაიონები
პინოსო
პინოსო (Pinoso, El Pinós) — მუნიციპალიტეტი ესპანეთში, შედის ვალენსიის ავტონომიური გაერთიანების ალიკანტეს პროვინციის ვინალოპო-მიტხის კომარკის შემადგენლობაში. ფართობი — 127 კმ². მოსახლეობა — 8025 კაცი (2020 წ.).
სქოლიო
კატეგორია:ალიკანტეს მუნიციპალიტეტები
Missale Romanum Glagolitice
Missale Romanum Glagolitice (Misal po zakonu rimskoga dvora) — 1483 წელს დაბეჭდილი მისალი (სადღესასწაულო მესის ტექსტები) და ინკუნაბულა (1501 წლამდე დაბეჭდილი წიგნი). დაბეჭდილია გლაგოლიცაზე და არის პირველი ხორვატიულ ენაზე დაბეჭდილი წიგნი. ის ევროპაში გამოცემული პირველი მისალია, რომელიც ლათინურად არ არის დაბეჭდილი. მისი Editio princeps ცნობილი 42 სტრიქონიანი გუტენბერგის ბიბლიის შექმნიდან 28 წლის შემდეგ გამოიცა. ეს ძეგლი ადასტურებს შუასაუკუნეებში არსებული ხორვატიული ლიტერატურის მაღალ დონეს.
რესურსები ინტერნეტში
კატეგორია:რელიგიური კულტურა კატეგორია:XV საუკუნის ნამუშევრები
ძორძორი
ძორძორი — სომხური ეკლესია ირანში მდებარეობს დასავლეთ აზერბაიჯანის ოსტანში, მდინარე ზანგმარის ნაპირზე, სოფელ ბარუნთან ახლოს.
მონასტერი აყვავების ხანას აღწევს XIV საუკუნეში. ხოლო დაანგრიეს XVII საუკუნეში, მას შემდეგ რაც შაჰ-აბას I-მა გადაწყვიტა სომხების გადასახლება აღნიშნული ტეიტორიებიდან. სამლოცველო მონასტრის ერთადერთი დღემდე მოღწეული ნაგებობაა. იგი ჯვარგუმბათოვანი სტილისაა და თარიღდება IX-XIV საუკუნეებით. სომხურ სამოციქულო ეკლესიასა და ირანის მთავრობას შორის შეთანხმების შემდეგ 1987-1988 წლებში სამლოცველო 600 მეტრით გადაადგლეს მდინარეზე კაშხალის მშენებლობის გამო.
2008 წელს იუნესკომ მონასტერი ამავე პროვინციაში მდებარე ორ სხვა სომხურ მონასტერთან (წმინდა სტეფანეს მონასტერი და წმინდა თადეოზის მონასტერი) ერთად მსოფლიო მემკვიდრეობის სიაში შიეტანა.
სქოლიო
კატეგორია:მსოფლიო მემკვიდრეობის ძეგლები ირანში
ლადოგური სიგი
ლადოგური სიგი (Coregonus lavaretus baeri) — თევზი ორაგულისებრთა ოჯახისა. წარმოადგენს ჩვეულებრივი სიგის ქვესახეობას. ბინადრობს ლადოგის ტბის აუზში. შედარებით დიდი თავი აქვს. გამსვლელი (ტბიურ-მდინარეული) ფორმაა. სქესობრივად მომწიფებული თევზის სიგრძეა 43–55 სმ, საშუალოდ დაახლოებით 50 სმ, საშუალო წონა 0,5–1 კგ, თუმცა გვხვდება ეგზემპლარები წონით 2–3,2 კგ. ქვირითის დასაყრელად მდინარეებში ადის. ბინადრობს ლადოგის ტბის სამხრეთ ნაწილში, დიდწილად მის სამხრეთ-აღმოსავლეთ რაიონში ვოლხოვისა და სვირის უბეების წინ. საქართველოში მოშენებული იქნა ტაბაწყურის ტბაში. ნ. ნინუას მონაცემებით ზრდასრული სიგის საკვებს ზოოპლანქტონთან ერთად, წარმოადგენენ ბენთოსური ორგანიზმები: გვერდულები, წურბლები, ლოკოკინები, ასევე თევზის ქვირითი და ბაყაყები.
სქოლიო
კატეგორია:ორაგულისებრნი
პლანესი (ესპანეთი)
პლანესი  — მუნიციპალიტეტი ესპანეთში, შედის ვალენსიის ავტონომიური გაერთიანების ალიკანტეს პროვინციის კომტატის კომარკის შემადგენლობაში. ფართობი — 38,9 კმ². მოსახლეობა — 682 კაცი (2020 წ.).
სქოლიო
კატეგორია:ალიკანტეს მუნიციპალიტეტები
ლევან ტვირთაშვილი
ლევან ტვირთაშვილი (დ. 15 აგვისტო, 1926, სოფ. ლაფანყური, თელავის მუნიციპალიტეტი, საქართველოს სსრ — გ. 5 მარტი, 1975, იქვე) — ქართველი პოეტი. დაიბადა 1926 წლის 15 აგვისტოს თელავის მუნიციპალიტეტის სოფელ ლაფანყურში. მისი მშობლები ივრის ხეობიდან, სოფელ არტანიდან ჩამოსახლდნენ XX საუკუნის ათიან წლებში. ლევანი მათი მეორე შვილი იყო. მან დაამთავრა სამკლასიანი სკოლა და დაიწყო შრომითი საქმიანობა კოლმეურნედ. გარდაიცვალა 1975 წლის 5 მარტს. დაკრძალულია ლაფანყურში. მისი ლექსები 1991 წელს დაიბეჭდა იოსებ მთიბელაშვილის წიგნში „ლაფანყურელი მოლექსეები“.
რესურსები ინტერნეტში
კატეგორია:ქართველი პოეტები კატეგორია:დაბადებული 15 აგვისტო კატეგორია:დაბადებული 1926 კატეგორია:გარდაცვლილი 5 მარტი კატეგორია:გარდაცვლილი 1975
ვერცხლის(I) სულფიდი
ვერცხლის(I) სულფიდი — არაორგანული ნივთიერება. ქიმიური ფორმულა Ag2S. მიეკუთვნება ბინარულ ნივთიერებებს, აგრეთვე შეიძლება განვიხილოთ, როგორც ვერცხლისა და გოგირდწყალბადის მჟავის მარილი.
ბუნებაში გავრცელება
ვერცხლის სულფიდი ბუნებაში გვხვდება მინერალების არგენტიტის, აკანტიტის და მაკინსტრიიტის სახით. ამ მინერალების ძირითადი თვისებები წარმოდგენილია ცხრილში:
ფიზიკური თვისებები
ვერცხლის სულფიდი რუხ-შავი ფერის მყარი ნივთიერებაა. ვერცხლის ნაერთებს შორის ყველაზე ცუდად იხსნება წყალში. ძალიან თხელ აფსკებში მეტალურ ვერცხლს ვარდისფერ შეფერილობას აძლებს. ეთანოლში არ იხსნება.
Ag2S არსებობს სამ კრისტალურ მოდიფიკაციაში:
სქოლიო
კატეგორია:ვერცხლის ნაერთები კატეგორია:სულფიდები
დონის როსტოვის № 49 სკოლა
300px|მინი დონის როსტოვის № 49 სკოლა — ზოგადსაგანმანათლებლო დაწესებულება დონის როსტოვში. შენობა აგებულია 1910-იან წლებში ინჟინერ ვ. პოპოვის პროექტის მიხედვით, მოდერნის არქიტექტურულ სტილში. სკოლის შენობას გააჩნია რუსეთის ფედერაციის განსაზღვრული კულტურული მემკვიდრეობის ძეგლის სტატუსი.
ისტორია
ა. ფილიპევაიას ქალთა გიმნაზია დაარსდა XX საუკუნის დასაწყისში. 1910-იან წლებში იგი გადავიდა ახალ შენობაში, რომელიც მდებარეობდა გაზეთის შესახვევში. საბჭოთა ხელისუფლების დამყარების შემდეგ სკოლა გადააკეთეს № 11 დაწყებით სკოლად. 1930 წელს სკოლამ მიიღო № 49.
არქიტექტურა
სამსართულიან შენობას აქვს П-ს ფორმის დაგეგმარება. შენობის ფასადი ასიმეტრიულია, იგი გადის როგორც მაქსიმ გორკის ქუჩაზე, ასევე გაზეთის შესახვევში. ფასადი გაფორმებულია იონიური ორდენის პილასტრებით, რომელიც აერთიანებს მეორე და მესამე სართულს. შენობას აქვს მოკრძალებული, გამოძერწილი გაფორმება, რომლებიც ძირითადად გვირგვინის ფორმისაა. სახლის კუთხის ფასადზე იმპერატრიცა მარია თედორეს ასულის მონგრამაა გამოსახული. მშენებლობისათვის გამოყენებულია მაღალი ხარისხის აგური. აგურების ნაწილი მოჭიქულია.
მემორიალური დაფები
2002 წელს შენობის ფასადზე დაკიდეს მემრიალური დაფა ტექსტით:  დაფა დაკიდეს ფიოდოროვის ოჯახის სახსრებით.
2012 წლის 4 ოქტომბერს შენობის ფასადზე დაკიდეს მემრიალური დაფა ტექსტით:
სქოლიო
კატეგორია:დონის როსტოვის სკოლები კატეგორია:დონის როსტოვის ღირსშესანიშნაობები
ბილეცკივკა
რესურსები ინტერნეტში
კატეგორია:კრემენჩუკის რაიონის სოფლები
ალბოტა-დე-სუსი
ალბოტა-დე-სუსი (Albota de Sus) — სოფელი მოლდოვაში, ტარაკლიის რაიონში. მდებარეობს ზღვის დონიდან 111 მეტრზე. 2004 წლის მონაცემებით, მოსახლეობა 1 333 ადამიანს შეადგენდა.
რესურსები ინტერნეტში
კატეგორია:ტარაკლიის რაიონის სოფლები
უპოლუ
უპოლუ (Upolu) — ვულკანური წარმოშობის კუნძული წყნარი ოკეანის სამხრეთ ნაწილში, შედის სამოას შემადგენლობაში.
გეოგრაფია
კუნძულის სიგრძეა — 75 კმ, სიგანე — 24 კმ. კუნძულის ფართობია — 1118,7 კმ² (უპოლუს გარშემო მდებარე რვა მომცრო კუნძულის ჩათვლით — 1125 კმ² ). კუნძულის დასავლეთით მდებარეობს ფალეოლოს საერთაშორისო აეროპორტი, ჩრდილოეთით — სამოას დედაქალაქი — აპია. კუნძულზე არ მომხდარა ისტორიულად დადოკუმენტირებული ამოფრქვევები.
კუნძულზე არსებობს ობობების ყველაზე პატარა სახეობა, რომელიც გინესის რეკორდების წიგნშია შეტანილი.
ისტორია
სამოას მითოლოგიაში უპოლუ იყო პირველი ქალი კუნძულზე. XVIII საუკუნის ბოლოს და XIX საუკუნის დასაწყისში კუნძულს ზოგჯერ ასევე ეძახდნენ ოიალავას ან ოიოლოვას. XIX საუკუნის ბოლოს რობერტ ლუის სტივენსონი კუნძულზე ფლობდა პლანტაციას ფართით 1,6 კმ² და აქვე გარდაიცვალა 1894 წელს.
ადმინისტრაციული მოწყობა
right|thumb|320px|სამოას ოლქები სამოას 11 ოლქიდან კუნძულ უპოლუზე მდებარეობს 5:
¹ მანონოს, აპოლიმას და ნუულოპას კუნძულების ჩათვლით
² ალეიპატას კუნძულების და კუნძულ ნუუსაფეეს ჩათვლით
მოსახლეობა
2006 წელს კუნძულის მოსახლეობის რაოდენობა შედგებოდა 136 674 ადამიანისაგან, სამოას არქიპელაგში ყველაზე დასახლებული კუნძულია.
იასნა დიკლიჩი
იასნა დიკლიჩი (დ. 8 მარტი, 1946, სარაევო) — ბოსნიელი თეატრისა და კინოს მსახიობი; იასნას დედა ასევე ცნობილი ბოსნიელი მსახიობი გახლდათ. მომავალმა მსახიობმა  პირველი ნაბიჯები  სარაევოს მცირე თეატრის სცენაზე გადადგა, სადაც მონაწილეობდა  მცირე და ექსპერიმენტული თეატრების ფესტივალის დრამატული სტუდიის (Dramskog studija Festivala malih i eksperimentalnih scena MESS) პრაქტიკულ მეცადინეობებში.
სარაევოს ალყის დროს, როდესაც   ბოსნიასა და ჰერცეგოვინაში  საომარი მოქმედებები მიმდინარეობდა, იასნა დიკლიჩმა თანამოაზრეებთან ერთად  დააარსა სამხედრო თეატრი "ARTR" (Sarajevski ratni teatar SARTR), რომლის დევიზი გახდა ფრაზა "თეატრი სიკვდილის წინააღმდეგ". იმ წლებში ბოსნიის ომის დაწყებისას   სარაევოს სამი  პროფესიული თეატრის მსახიობებმა და მუშებმა შეწყვიტეს ყოველგვარი საქმიანობა, შეიკრიბნენ "SARTR-ის გარშემო" და ოთხი წლის განმავლობაში, რა დროსაც ქალაქი ალყაში იყო, მართავდნენ წარმოდგენებს.
დიკლიჩი გახლავთ პოეტური ახალგაზრდული თეატრის „იუვენტას“ რეჟისორი. საერთო ჯამში, მან 150-ზე მეტი თეატრალური და კინოროლი შეასრულა. 1997 წელს მას მიენიჭა ბოსნია-ჰერცეგოვინის საპატიო წოდება: „წლის ქალი ხელოვნებაში“.
ბიოგრაფია
იასნა დიკლიჩი დაიბადა 1946 წლის 8 მარტს სარაევოში, ყოფილი იუგოსლავიის სოციალისტური ფედერაციული რესპუბლიკის (SFRY) ექვსი რესპუბლიკიდან ერთ-ერთის — ბოსნია-ჰერცეგოვინას სოციალისტური რესპუბლიკის დედაქალაქში. იასნას დედა გახლდათ  ცნობილი მსახიობი და თოჯინების თეატრის რეჟისორი. გოგონა ბავშვობიდან  ეზიარა თეატრალურ ხელოვნებას. მან  პირველი ნაბიჯები  სარაევოს მცირე თეატრის სცენაზე გადადგა, სადაც მონაწილეობდა  მცირე და ექსპერიმენტული თეატრების ფესტივალის დრამატული სტუდიის (Dramskog studija Festivala malih i eksperimentalnih scena MESS) პრაქტიკულ მეცადინეობებში. ბევრი ცნობილი ბოსნიელი მსახიობი ამ საგანმანათლებლო დაწესებულების პირველი თაობის წარმომადგენელია. შემდეგ დიკლიჩმა დაამთავრა სარაევოს ფილოსოფიის ფაკულტეტი საშემსრულებლო ხელოვნების განხრით.
იასნა დიკლიჩი პირველად პროფესიულ წარმოდგენებში ბანია ლუკას ეროვნულ თეატრში 1969 წელს 23 წლის ასაკში გამოჩნდა. ახალ სცენაზე იგი მონაწილეობდა სპექტაკლში „დაცემის შემდეგ“ (Poslije pada), რომლის რეჟისორი გახლდათ პრედრაგ დინულოვიჩი. მაგრამ იგი მალე დაუბრუნდა დედაქალაქის მცირე თეატრის სცენას. თეატრმა  მალევე შეიცვალა სახელი და გახდა "კამერული თეატრი 55" (Kamerni teatar 55). 1992 წლისთვის იასნა დიკლიჩს  ამ სცენაზე ათობით როლი ჰქონდა შესრულებული: მათ შორის იყო  რეჟისორს შარკო პეტანის "Uticaj gama zraka na sablasne nevene" (1972), რეჟისორი მარკო ფოტესის "Kata Kapuralica" (1974), რეჟისორი მატო მილოშევიჩის "Hedda Gabler"  (1976),  რეჟისორ სლობოდან უნკოვსკის  «Brisani put» (1981), რეჟისორ მირა ერცეგის „ Plavokosa jevrejka“ (1988) გარდა ამისა, იასნა დიკლიჩის როლებიდან აღსანიშნავია მის მიერ შექმნილი ნადეჟდას სახე ვლადიმირ მილჩინის სპექტაკლში "Lutkino bespuće" (1991).
2017 წელს მან ხელი მოაწერა დეკლარაციას ხორვატების, სერბების, ბოსნიელებისა და ჩერნოგორიელების საერთო ენის შესახებ.
2000 წელს, როდესაც იასნა დიკლიჩმა გადაწყვიტა შეეძინა ბინა, რომელშიც 63 წელი ცხოვრობდა (სოციალისტური იუგოსლავიის შემდეგ), მისი საბუთები არ მიიღეს, რადგან, ქალაქისა და კანტონის ხელისუფლების განცხადებით, ბინა ეკუთვნოდა სარაევოს ერთ-ერთ ებრაულ ოჯახს. 2015 წლის ქალაქის ხელისუფლების გადაწყვეტილებით, ასეთი ბინების მაცხოვრებლებმა უნდა გადაიხადონ ქირა საცხოვრებელი ფართის "თითოეულ კვადრატულ მეტრზე". თავად ბინა 1965 წელს "გათავისუფლდა ნაციონალიზაციით",  ყოფილი მფლობელი გარდაიცვალა 1973 წელს, ხოლო მისი ვაჟს —  პირველი რიგის ერთადერთი მემკვიდრეს — არასოდეს უცხოვრია სარაევოში.
სქოლიო
კატეგორია:დაბადებული 8 მარტი კატეგორია:დაბადებული 1946 კატეგორია:ბოსნია და ჰერცეგოვინის მსახიობი ქალები კატეგორია:XX საუკუნის ქალი მსახიობები
ზესტის რაიონი
ზესტის რაიონი (Kreis Soest) — რაიონი გერმანიაში. რაიონის ცენტრი — ქალაქი ზოსტი. რაიონი შედის ჩრდილოეთ რაინ-ვესტფალიის ფედერალურ მხარეში. ექვემდებარება არნსბერგის ადმინისტრაციულ ოლქს. იკავებს 1328,27 კვ. კმ. ფართობს. მოსახლეობა შეადგენს 304 917 ადამიანს. მოსახლეობის სიმჭიდროვე — 230 ადამიანი/კვ.კმ-ზე. რაიონის ოფიციალური კოდი — 05 9 74.
რესურსები ინტერნეტში
კატეგორია:ჩრდილოეთ რაინ-ვესტფალიის რაიონები
ვასილ ლობჟანიძე
ვასილ ლობჟანიძე (დ. 14 ოქტომბერი, 1996, თბილისი, საქართველო) — საქართველოს მორაგბეთა ეროვნული ნაკრების მორაგბე. თამაშობს ჰავბეკის პოზიციაზე. 2015 წლიდან ფრანგული „ბრაივის“ ღირსებას იცავს.
2015 წლის 18 დეკემბერს ლობჟანიძემ საკუთარ კარიერაში პირველი პროფესიონალური კონტრაქტი გააფორმა „ბრაივთან“ ტოპ 14-ში.
ეროვნულ ნაკრებში ჩატარებული აქვს 51 შეხვედრა.
სქოლიო
კატეგორია:დაბადებული 1996 კატეგორია:ქართველი მორაგბეები
მარია ლუიზა სავოიელი
მარია ლუიზა სავოიელი (Maria Luisa di Savoia, María Luisa de saboya; დ. 17 აგვისტო 1688 - გ. 14 თებერვალი 1714) — სავოიის, სარდინიისა და სიცილიის მეფე ვიტორიო ამადეო II-ისა და მისი ცოლის, დედოფალ ანა მარი ორლეანელის შუათანა ქალიშვილი. ესპანეთის დედოფალი 1701-1714 წლებში როგორც ფილიპე V-ის მეუღლე. ესპანეთის მეფის რეგენტი 1702-3 წლებში. ესპანეთის ორი მეფის ლუის I-ისა და ფერდინანდ VI-ის დედა.
ადრეული ცხოვრება
მარია ლუიზა დაიბადა 1688 წლის 17 აგვისტოს ტურინში. მისი მშობლები იყვნენ სავოიის ჰერცოგი ვიტორიო ამადეო II და მისი ცოლი ანა მარი ორლეანელი. მას სახელი დეიდის, ესპანეთის დედოფალ მარია ლუიზა ორლეანელის პატივსაცემად დაარქვეს. დედის ხაზით მისი ბებია-ბაბუა იყვნენ ორლეანის ჰერცოგი ფილიპ I და მისი პირველი ცოლი ჰენრიეტა ინგლისელი. 1696 მარია ლუიზას უფროსი და, მარია ადელაიდა მიათხოვეს საფრანგეთის მეფე ლუი XIV-ის შვილიშვილს, საფრანგეთის დოფინ ლუი დე ბურბონს. მისი დის შემდეგ კი უკვე მარია ლუიზას გათხოვების ჯერი დადგა.
ქორწინება
ესპანეთის უშვილოდ გარდაცვლილი მეფე კარლ II-ის შემდეგ, 1700 წელს ტახტზე ავიდა მისი დის, საფრანგეთის დედოფალ მარია ტერეზა ესპანელის შვილიშვილი ფილიპე V. იტალიასთან მჭიდრო კავშირის შესანარჩუნებლად ფილიპმა გადაწყვიტა ცოლად სავოიის ჰერცოგ ვიტორიო ამადეო II-ის ასული შეერთო, რითაც იტალიაში პოზიციებს გაიმაგრებდა. ამავე წელს ფილიპმა ლუი XIV-ისა და ვიტორიო ამადეოსაგან მარია ლუიზასთან ქორწინების ნებართვა მიიღო. 1701 წლის შუა რიცხვებში კი ფილიპე და მარია ლუიზა დაქორწინდნენ.
დედოფალი
ურთიერთობის დასაწყისშივე ფილიპეს ძალიან შეუყვარდა მეუღლე. იგი დიდ დროს ატარებდა დედოფალთან ერთად, თუმცა მათ შვილი წლების მანძილზე არ უჩნდებოდათ, რის გამოც ორივე ძალიან ღელავდა. იგი მარია ლუიზას ახასიათებდა როგორც ლამაზსა და ჭკვიანს. საფრანგეთის ელჩი ლუი XIV-ს ატყობინებდა, რომ ფილიპე მთლიანად მართავდა მეუღლეს. ფილიპე ლუის მითითებას ემორჩილებოდა და არ უშვებდა ცოლის დომინირებას. თუმცა იგი მას არ ზღუდავდა. უცხოელი ელჩები ესპანეთის დედოფალს აღწერენ როგორც მისი ასაკისთვის პოლიტიკურად საზრიანსა და შრომისმოყვარეს. იგი ომის დროს ყოველთვის სწერდა წერილებს ფილიპეს და ამხნევებდა მას. მარცხნივ|მინი|ესპანეთის დედოფალ მარია ლუიზა სავოიელის გერბი მართალია ტახტზე ფილიპე იჯდა, თუმცა კარლ II-ის სხვა ნათესავები მისთვის ბრძოლას განაგრძობდნენ. 1702 წელს ფილიპე ნეაპოლში წავიდა საბრძოლველად, რის გამოც რეგენტად მარია ლუიზა დაინიშნა. იგი საკმაოდ ეფექტური მმართველი აღმოჩნდა. მან გარკვეული ცვლილებები შეიტანა სამეფო საბჭოში, მოითხოვა ყველა საჩივრის გამოძიება და ბიუჯეტის დეტალური ანგარიშები. ამ დროს იგი მხოლოდ 14 წლის იყო, თუმცა მარია ლუიზა უკვე მთელს ესპანეთში დიდი ავტორიტეტით სარგებლობდა. მას მთელი დღე საათობრივად ჰქონდა გაწერილი. აწყობდა სამეფო საბჭოს შეხვედრებს, ხვდებოდა უცხო ქვეყნის ელჩებს და ყველანაირად ცდილობდა სავოია მტრებისგან დაეცვა.
1703 წელს მისი ქმარი ესპანეთში დაბრუნდა და იგი კვლავ მორჩილი დედოფალი გახდა. ლუი XIV-ს არ მოსწონდა მისი ასეთი დიდი ძალაუფლება, რის გამოც 1704 წელს ყველა მისი მხარდამჭერი გააძევეს მადრიდიდან.
1707 წელს მარია ლუიზამ პირველი შვილი გააჩინა, ტახტის მემკვიდრე, ინფანტი ლუისი. ამის შემდეგ მან კიდევ სამი ვაჟი გააჩინა, რომელთაგან ორი მცირეწლოვანი გარდაიცვალა. ცხოვრების ბოლო წლებში იგი ხშირად ავადმყოფობდა. 1714 წლის 14 თებერვალს დედოფალი მარია ლუიზა სავოიელი, 25 წლის ასაკში ტუბერკულოზით გარდაიცვალა. იგი დაკრძალეს ესპანეთის მეფე-დედოფლების აკლდამა - ესკორიალში.
1714 წლის დეკემბერში ფილიპემ მეორე ცოლი შეირთო. ის იტალიასთან კავშირის გამო, წარმოშობით იტალიელი ქალი - ისაბელ ფარნეზე იყო. ისაბელთან მას უამრავი შვილი შეეძინა, რომელთაგან ორი მომავალში ესპანეთის მეფეები გახდნენ.
წინაპრები
მარია ლუიზა სავოიელის წინაპრები
ლიტერატურა
კატეგორია:დაბადებული 17 აგვისტო კატეგორია:დაბადებული 1688 კატეგორია:გარდაცვლილი 14 თებერვალი კატეგორია:გარდაცვლილი 1714 კატეგორია:ესპანეთის დედოფლები კატეგორია:ნეაპოლის დედოფლები კატეგორია:მილანის ჰერცოგინიები კატეგორია:სიცილიის დედოფლები კატეგორია:ქალი რეგენტები კატეგორია:სავოიელთა დინასტია კატეგორია:ტუბერკულოზით გარდაცვლილები კატეგორია:ესკორიალის მეფეთა პანთეონში დაკრძალულები
მეგი სიმფსონი
მარგარეტ ეველინ „მეგი“ სიმფსონი (Margaret Evelyn „Maggie“ Simpson) — ანიმაციური სერიალ „სიმფსონების“ ერთ-ერთი მთავარი პერსონაჟი, სიმფსონების ოჯახის წევრი. პერსონაჟი პირველად გამოჩნდა ტრეისი ულმანის შოუში., ეპიზოდიში Good Night (1987).
რესურსები ინტერნეტში
კატეგორია:სიმფსონების პერსონაჟები
დანიელ კილერი
დანიელ პედრო კილერი (Daniel Pedro Killer; დ. 21 დეკემბერი, 1949, როსარიო, არგენტინა) — არგენტინელი ფეხბურთელი, მცველი. 1978 წლის მსოფლიო ჩემპიონი არგენტინის ეროვნული ნაკრების შემადგენლობაში.
საკლუბო კარიერა
დანიელ პედრო კილერი საკლუბო კარიერას 1970 წელს — არგენტინის პრიმერა დივიზიონის მონაწილე „როსარიო სენტრალში“   იწყებს, სადაც 1976 წლის ჩათვლით თამაშობს. მის შემადგენლობაში 1971 წელს არგენტინის პრიმერის ნასიონალის ჩემპიონატს იგებს — „როსარიო“ ნახევარფინალში ჯერ „ნიუელს ოლდ ბოისს“ ამარცხებს (1–0), ხოლო შემდეგ, ფინალში — „სან-ლორენსოს“ უგებს (2–1) და ტიტულს ეუფლება. მომდევნო სეზონში მისი გუნდი ეროვნული ჩემპიონატის ორივე ტურნირზე მეექვსე ადგილს იკავებს. კილერთან ერთად „როსარიო“ ნასიონალის გათამაშებაში მეორედ 1973 წელს იმარჯვებს, როდესაც ფინალური ჯგუფის სამი შეხვედრიდან ორს იგებს („რივერ პლეიტთან“ — 3–1 და 2–1 — „ატლანტასთან“) და ერთს ფრედ ასრულებს („სან-ლორენსოსთან“ — 1–1). ამ გუნდის ღირსებას, ქვეყნის პირველობის 185 შეხვედრაში იცავს (18 გოლი).
1977–1978 წლებში აველიანედას „რასინგ კლუბის“ რიგებშია (77 მატჩი, 7 გოლი). 1979–1981 წლებში როსარიოს „ნიუელს ოლდ ბოისის“ შემადგენლობაში აგრძელებს სათამაშო კარიერას (117 მატჩი, 3 გოლი). 1982–1983 წლებში „ველეს სარსფილდში“ გამოდის, სადაც ჩემპიონატის 30 მატჩს თამაშობს. 1984 წლიდან ჯერ კოლუმბიის „ატლეტიკო ბუკარამანგას“,  ხოლო შემდეგ არგენტინის „ესტუდიანტეს დე რიო კუარტოს“   რიგებში ირიცხება.
1984–1986 წლებში სანტა-ფეს „ატლეტიკო უნიონის“ მოთამაშეა. საფეხბურთო კარიერას 1987 წელს არგენტინის მესამე დივიზიონის მონაწილე — „არხენტინო დე როსარიოში“ ასრულებს.
სანაკრებო კარიერა
1972–1978 წლებში არგენტინის ეროვნული ნაკრების შემადგენლობაში 23 შეხვედრა ჩაატარა და სამი გოლი გაიტანა,  რომლის მაისურით პირველად 1972 წლის 25 ოქტომბერს, პერუს ეროვნული ნაკრების წინააღმდეგ საერთაშორისო ამხანაგურ შეხვედრაში გამოვიდა მინდორზე. არგენტინელებმა თამაში ასეთი შემადგენლობით დაიწყეს: დანიელ კარნევალე, ხორხე ოლგინი, ანხელ ბარგასი, რამონ ერედია, ენრიკე ვოლფი, ნორბერტო ალონსო, მიგელ ანხელ ბრინდისი, რუბენ აიალა, მარიო რუბენ მენდოსა, რეინალდო მერლო, რამონ ექტორ პონსე და ანტონიო როსლი. დანიელ კილერი ანტონიო როსლის ნაცვლად შევიდა მოედანზე. მატჩი ლიმაში, „ესტადიო ნასიონალზე“ გაიმართა და არგენტინელთა გამარჯვებით ანგარიშით — 2–0 დასრულდა. ეროვნული ნაკრების რიგებში უკანასკნელად 1978 წლის 25 აპრილს, ურუგვაის ნაკრების წინააღმდეგ საერთაშორისო ამხანაგურ შეხვედრაში ითამაშა. მატჩი მონტევიდეოში, „ესტადიო სენტენარიოზე“ გაიმართა და ურუგვაელთა გამარჯვებით ანგარიშით — 2–0 დასრულდა. მისი მონაწილეობით გამართული 23 მატჩიდან არგენტინელებმა 12 შეხვედრა მოიგეს, 7 დათმეს და 4 ფრედ დაამთავრეს.
სანაკრებო მატჩები
(1) (პენ.) 4–1 (2)
სქოლიო
კატეგორია:დაბადებული 21 დეკემბერი კატეგორია:დაბადებული 1949 კატეგორია:არგენტინელი ფეხბურთელები კატეგორია:არგენტინის პრიმერა დივიზიონის ფეხბურთელები კატეგორია:ესტუდიანტესის ფეხბურთელები კატეგორია:ნიუელს ოლდ ბოისის ფეხბურთელები კატეგორია:ველეს სარსფილდის ფეხბურთელები კატეგორია:არგენტინის ნაკრების ფეხბურთელები კატეგორია:1978 წლის მსოფლიო საფეხბურთო ჩემპიონატის ფეხბურთელები კატეგორია:მსოფლიო ჩემპიონები ფეხბურთში
კალდას-ბრანდანი
კალდას-ბრანდანი (Caldas Brandão) — მუნიციპალიტეტი ბრაზილიაში, პარაიბის შტატში; მდებარეობს ზღვის დონიდან 75 მეტრზე. მიეკუთვნება პარაიბის შტატის აგრარულ მეზორეგიონს. შედის ეკონომიკურ-სტატისტიკურ მიკრორეგიონ იტაბაიანის შემადგენლობაში.
2010 წლის მონაცემებით, მოსახლეობა 5 637 ადამიანს შეადგენდა, მოსახლეობის სიმჭიდროვე 100.92 კმ²-ზე. ფართობი 55 854 კმ²-ია.
რესურსები ინტერნეტში
კატეგორია:პარაიბის შტატის მუნიციპალიტეტები
ალუატუ
ალუატუ (Aluatu) — სოფელი მოლდოვაში, ტარაკლიის რაიონში. მდებარეობს ზღვის დონიდან 188 მეტრზე. 2004 წლის მონაცემებით, მოსახლეობა 1 143 ადამიანს შეადგენდა.
რესურსები ინტერნეტში
კატეგორია:ტარაკლიის რაიონის სოფლები
ალტმანის სკალა მანიის თვითშეფასებისთვის
სქოლიო
კატეგორია:ფსიქოდიაგნოსტიკური მეთოდიკები
დავითგარეჯის მოვლენები (2019)
დავითგარეჯის მოვლენები — 2019 წელს საქართველოსა და აზერბაიჯანის რესპუბლიკებს შორის მომხდარ სასაზღვრო მოვლენათა ერთობლიობა.
წინაპირობა
ჯერ კიდევ რუსეთის იმპერიის შემადგენლობაში ყოფნისას, აზერბაიჯანელი მესაქონლეები დავით გარეჯის სამონასტრო კომპლექსის მიმდებარე ტერიტორიებს, ე. წ. „ყარაიას მიწებს“ საძოვრებად იყენებდნენ, ეს მიწები მათთვის მეფის რუსეთის წარმომადგენელთა მხრიდან იჯარით იყო გაცემული; მომთაბარე მწყემსები სეზონურად შემოდიოდნენ და გადიოდნენ ამ ტერიტორიიდან. ეს მდგომარეობა რუსეთის იმპერიის დაშლამდე გაგრძელდა. 1918 წლიდან, საქართველოსა და აზერბაიჯანის მიერ დამოუკიდებლობის გამოცხადების შემდეგ დაიწყო ამ ტერიტორიებისათვის დავა. საზღვრების გავლებაში უთანხმოება იყო საქართველოს, აზერბაიჯანსა და სომხეთს შორის. განსაკუთრებით აქტიურობდა აზერბაიჯანი და საქართველოს გასაბჭოების შემდეგ რუსი ბოლშევიკები სწორედ მას უჭერდნენ მხარს ამ დავებში.
1921 წლის მაისში შექმნა კომისია, რომელსაც უნდა დაედგინა საზღვრები ამიერკავკასიის სოციალისტური ფედერაციული საბჭოთა რესპუბლიკის შემადგენლობაში შესულ სახელმწიფოთა საზღვრები. ამ კომისიის თავმჯდომარე თავდაპირველად იყო სერგეი კიროვი. მოლაპარაკებები თვეები გაგრძელდა. ქართველთა მხრიდან აკადემიური წრის ერთადერთი წარმომადგენელი ამ კომისიაში იყო პავლე ინგოროყვა. საბოლოოდ შედეგად, საზღვრები ისე გატარდა, რომ ისტორიული ჰერეთის დიდი ნაწილი (საინგილო) აზერბაიჯანის შემადგენლობაში აღოჩნდა; გარეჯის მონაკვეთი კი დაუდგენელი დარჩა და მასზე მუშაობა წლები გაგრძელდა. 1924 წლის აჯანყების შემდეგ მოხდა საზღვრების მარკირება და საქართველო-აზერბაიჯანს შორის საზღვარმა დავითის ლავრის აღმოსავლეთით მდებარე ქედის თხემზე, უდაბნოს მონასტერზე გაიარა.
საბჭოთა კავშირის შემადგენლობაში ყოფნისას სამხედრო, სამეურნეო ან სხვა მიზეზები გამო საზღვრები მუდმივი არ იყო და ხშირად იცვლებოდა. ამის გამო არსებობს რამდენიმე რუკა, რომელიც განსხვავებულ საზღვრებს უთითებს. თანამედროვე აზერბაიჯანის საგარეო საქმეთა სამინისტროს წარმომადგენელთა განცხადებით, ერთ-ერთი დოკუმენტი, რომელსაც ეყრდნობიან, არის 1938 წლის რუკა მასშტაბით 1:500000. ამ რუკაზე კი საზღვარი გადის ქედის ძირში და არა თხემზე.
მოვლენები
250px|მინი|მარჯვნივ|[[უდაბნოს მონასტერი]] 2019 წლის 25 აპრილს გარეჯის მამათა მონასტრის არქიმანდრიტმა კირიონმა (ონიანი) განაცხადა, რომ უკანასკნელი 3 დღის მანძილზე აზერბაიჯანელმა მესაზღვრეებმა უდაბნოს მონასტერი გადაკეტეს და სასულიერო პირებს იქ აღარ უშვებენ:
საქართველოს საგარეო საქმეთა სამინისტროში განაცხადეს, რომ კომუნიკაცია მიდის აზერბაიჯანულ მხარესთან ამ ვითარების მოსაგვარებლად.
მოგვიანებით საქართველოს საგარეო საქმეთა მინისტრმა, დავით ზალკალიანმა განაცხადა, რომ ეს პრობლემა მოგვარდა. საპასუხოდ არქიმანდრიტმა თქვა, რომ არანაირი ცვლილება არ მომხდარა და აზერბაიჯანელ სამხედროებს ისევ აქვთ დაკავებული მოცემული ტერიტორია.
25 აპრილს აზერბაიჯანულ პრესაში გავრცელდა აზერბაიჯანის საგარეო საქმეთა სამინისტროს განცხადება:
მომდევნო დღის მდგომარეობით გადაკეტილი გზა გახსნილი იყო და მომლოცველებსა და ტურისტებს შეეძლოთ თავისუფლად შესულიყვნენ უდაბნოს მონასტრის ტერიტორიაზე. ამავე დღეს ქართველი გიდების აქცია გაიმართა თბილისში მდებარე აზერბაიჯანის საელჩოსთან. 28 აპრილს, აღდგომა დღეს გზა თავისუფალი იყო და შესაბამისი სააღდგომო ლიტურგიაც ჩატარდა. 250პქ|მინი|მარჯვნივ|[[ჩიჩხიტურის მონასტერი, ერთ-ერთი სადავო მონაკვეთი]] 30 აპრილის ლიტურგიის დროს მომლოცველებმა თავისუფლად შეძლეს უდაბნოს მონასტერთან მისვლა, მაგრამ წირვის დროს უდაბნოს ტაძრის ტერიტორიას აზერბაიჯანელი მესაზღვრეები გაზრდილი რაოდენობით აკონტროლებდნენ. 2 მაისს საქართველოს საპატრიარქომ გაავრცელა განცხადება, რომ გარეჯის თემაზე მიმდინარეობს აქტიური მოლაპარაკებები აზერბაიჯანულ მხარესთან და გარკვეული დადებითი ნაბიჯები უკვე გადაიდგა. დავით ზალკალიანის თქმით (2 მაისი) უახლოეს მომავალში საქართველოსა და აზერბაიჯანს შორის სადელიმიტაციო კომისიის მუშაობა განახლდებოდა. 5 მაისს სამოქალაქო აქტივისტებმა სადავო ნაწილს ცოცხალი ჯაჭვი შეამოვლეს.
26 მაისს, საქართველოს დამოუკიდებლობის დღესთან დაკავშირებით ჩიჩხიტურის მონასტერთან საქართველოს დროშა აღმართეს და ჰიმნი გააჟღერეს. 28 მაისს დავითგარეჯის სამონასტრო კომპლექსის ტერიტორიაზე გაიმართა აქცია-მსვლელობა 15 ეპარქიის მრევლისა და სამოქალაქო აქტივისტების მონაწილეობით, ლოზუნგით „დავითგარეჯი საქართველოა“.
სქოლიო
კატეგორია:მოვლენები საქართველოში კატეგორია:აზერბაიჯან-საქართველოს ურთიერთობები
ბილიკი (მირჰოროდის რაიონი)
ბილიკი (Білики) — სოფელი უკრაინაში. მდებარეობს პოლტავის ოლქის მირჰოროდის რაიონში. 2013 წელს სოფლის მოსახლეობა 839 კაცს შეადგენდა.
რესურსები ინტერნეტში
კატეგორია:მირჰოროდის რაიონის სოფლები
მანია
მანიაკალური სინდრომისთვის ასევე დამახასიათებელია (მაგრამ ყოველთვის არ ვლინდება) — ინსტინქტური ქმედებების გაძლიერება (მადიანობა, სექსუალურობის მომატება, თავდაცვის რეაქციების გაძლიერებული გამოვლენა), დაბნეულობა, საკუთარი შესაძლებლობების გადაფასება (ხანდახან ბოდვითი იდეების ფორმულირებას უწყობს ხელს).
მანიაკალური სინდრომის გამოსავლენად, ექიმები იყენებენ სპეციფიკურ ტესტს, რომელსაც ალტმანის სკალა ეწოდება.
ეტიოლოგია
განსაკუთრებით ხშირად მანიაკალური სინდრომი გვხვდება ბიპოლარული აფექტური აშლილობის დროს. ამ შემთხვევაში მანიაკალური სინდრომი მომენტალურად, "ეპიზოდების" სახით ვლინდება. ამ ეპიზოდების სტრუქტურული ცვილელბა დამოკიდებულია უშუალოდ დაავადების სტადიაზე. ამასთან, ეს სინდრომი შეიძლება გვხვდებოდეს ინფექციური, ორგანული, ტოქსიკური დაავადებებისა და სხვა ფსიქოზების დროს, ცერებრალური ან სომატური დაავადებების შედეგად. ამიტომ, სასურველია, პაციენტები სომატურად სრულიად და დეტალურად იქნნენ გამოკვლეულნი. მანიაკალური სინდრომი ასევე შეიძლება იყოს ჰიპერთირეოდიზმის მიზეზი.
მანიაკალური სინდრომი შეიძლება იქნეს ინდუცირებული ნარკოტიკებითა ან სამკურნალო პრეპარატებით (მაგ., ანტიდეპრესანტებით, ტეტურამით, ბრომიდებით, კორტიკოსტეროიდებით, ბრომოკრიპტინით, ფსიქოსტიმულატორებით, ჰალუცინოგენებით, ოპიატებით; შეიძლება განვითარდეს გადატანილი სომატური დაავადების ან ქირურგიული ოპერაციის შემდეგ.
სიმპტომატოლოგია
მანიაკალური სინდრომი, დეპრესიულის მსგავსად, შედგება ჩვენებების ტრიადისაგან, რომელიც დეპრესიის საპირისპიროა:
კლასიფიკაცია
მანიაკალური სინდრომის ზოგადი სიმპტომების გარდა, არსებობს ვარიანტები, რომელთა დროსაც სიმპტომებიდან, ჩვეულებრივთან შედარებით, ერთ-ერთი უფრო მეტად ან უფრო ნაკლებადაა გამომჟღავნებული. შესაბამისად, შესაძლებელია მანიაკალური სინდრომის შემდეგი ვარიანტები.
სქოლიო
კატეგორია:ბიპოლარული აშლილობა კატეგორია:მანია კატეგორია:ფსიქიატრიული დიაგნოზი
მოლეკულური ბიოლოგია
მინი|260პქ|[[ჟანგბადის ატომებს შორის მიმდინარე კოვალენტური ბმა]] მოლეკულური ბიოლოგია — მეცნიერება, რომელიც შეისწავლის სიცოცხლის პროცესებს, მასთან დაკავშირებულ ბიოლოგიურ სტრუქტურებს, სისტემებსა და მათ ფუნქციონირებას მოლეკულების დონეზე. მოლეკულური ბიოლოგიის მიზანია გაარკვიოს ორგანიზმის თვისებების მოლეკულური საფუძვლები და მექანიზმები, გამოავლინოს როგორ და რანაირად განაპირობებს ყოველივე ზემო ჩამოთვლილს ცილები და ნუკლეინის მჟავები, ამ უკანასკნელთა აღნაგობა, თვისებები და ურთიერთმოქმედება. სიცოცხლის მოვლენათა კვლევაში მოლეკულური ბიოლოგია იყენებს არაცოცხალ ობიექტებს ან ისეთებს, რომელთაც ახასიათებს სიცოცხლის უმარტივესი გამივლინებანი. ასეთებია, მაგ., იზოლირებული ბირთვები, მიტოქონდრიები, ქრომოსომები, ლიზოსომები, რიბოსომები, ბიოლოგიური მემბრანები, აგრეთვე ისეთი სისტემები რომლებიც ცოცხლისა და არაცოცხლის მიჯნაზე დგანან — ვირუსები, ბაქტერიოფაგები დაბოლოს, უმნიშვნელოვანესი მაკრომოლეკულები — ცილები და ნუკლეინის მჟავები.
მოლეკულური ბიოლოგია შედარებით ახალი დარგია. იგი აღმოცენდა და ჩამოყალიბდა ბუნებისმეტყველების სხვადასხვა დარგის მიღწევების საფუძველზე, ამ დარგების ერთობლივი კვლევა-ძიებისა და უახლესი მეთოდების გამოყენების შედეგად. მოლეკულური ბიოლოგიის სამგანზომილებიანობა: გადამწყვეტი მნიშვნელობა ენიჭება მაკრომოლეკულების საერთო სტრუქტურაში ატომებისა და მათი დაჯგუფებების ურთიერთგანლაგებას, მათ სივრცობრივ ურთიერთდამოკიდებულებას. ეს შეეხება, როგორც მოლეკულის ცალკეულ კომპონენტს, ისე მის ზოგად კონფიგურაციას. ამრიგად, ბიოპოლიმერთა მოლეკულებს სრულიად გარკვეული მოცულობითი და სივრცობრივი სტრუქტურა აქვთ, რის გამოც ისინი ბიოლოგიური ფუნქციების მატერიალურ საფუძველს წარმოადგენენ. ეს ტერმინი პირველად შემოიღო ინგლისელმა მეცნიერმა უილიამ ეტსბერიმ.
მოლეკულური ორგანიზაციის სხვადასხვა დონე
მარცხნივ|მინი|170პქ|[[ჰემოგლობინი]] 50-იანი წლების ბოლოს ინგლისელმა მეცნიერმა ჯ. კენდრიუმ და მ. პერუციმ რენტგენოსტრუქტურული ანალიზით დაადგინეს მიოგლობინისა და ჰემოგლობინის სამგანზომილებიანი სტრუქტურა. ჩამოყალიბდა შეხედულება მაკრომოლეკულების სივრცობრივი ორგანიზაციის სხვადასხვა დონის შესახებ. ცილების შემადგენელი მონომერებია ამინომჟავები, ხოლო ნუკლეინის მჟავებისა ნუკლეოტიდები. ამინომჟავები ერთმანეთთან დაკავშირებულია პეპტიდური ბმებით, ხოლო ნუკლეოტიდები ფოსფორ-ეთეროვანი კავშირებით. ბიოპოლიმერის ხაზობრივი ძაფისებრი მოლეკულა სხვადასხვა უბნის მონომერთა შორის წყალბადური ბმების წარმოშობის გამო გარკვეულ სივრცობრივ ფორმას იღებს. ამავე საფუძველზე წარმოქმნილი მსგავსი ტიპის კონფიგურაცია აქვთ ნუკლეინის მჟავებსაც. ეს მოლეკულის ე. წ. მეორეული სტრუქტურაა.
მოლეკულას უჩნდება მესამეული სტრუქტურაც, როცა იგი ამა თუ იმ სახით იკეცება და იკავებს სამგანზომილებიან სივრცეს. ბოლოს, ასეთ მოლეკულებს შეუძლიათ დაამყარონ გარკვეული ურთიერთკავშირი და წარმოქმნან მეოთხეული სტრუქტურა, რომლის შემადგენელ კომპონენტებს სუბერთეულებს უწოდებენ. ყველაზე თვალსაჩინო მაგალითი იმისა, თუ როგორ განაპირობებს მოლეკულის სამგანზომილებიანი სტრუქტურა ბიოლოგიურ ფუნქციას, არის დნმ. მისი მოლეკულა 2 ძაფისაგან შედგება. დადგენილია, რომ მემკვიდრეული ინფორმაცია ჩაწერილია ნუკლეოტიდების თანამიმდევრობაში. უჯრედის დაყოფის წინ ხდება დნმ-ის რედუპლიკაცია. დნმ-ის მოლეკულის ასეთი თვითგაორმაგების უნარის გამო მემკვიდრეული ინფორმაცია თაობიდან თაობას გადაეცემა. მოლეკულის სტრუქტურის თავისებურება განაპირობებს ჰემოგლობინის ფუნქციას — მიიერთოს და მთელ ორგანიზმში მიმოიტანოს ჟანგბადი. ჟანგბადის მიერთება მოცილებისას ჰემოგლობინის სამგანზომილებიანი მოლეკულა სივრცობრივად იცვლება, რაც იწვევს მასში შემავალი რკინის ატომებთან ჟანგბადის მიკავშირების შეცვლას. ცოცხალი ორგანიზმის ერთ-ერთი უმნიშვნელოვანესი თავისებურებაა მასში მიმდინარე ყველა პროცესის, ყველა ბიოქიმიური რეაქციის ზუსტი რეგულირება.
მოლეკულური ბიოლოგიის უმთავრესი მიღწევები
მინი|190პქ|[[რნმ]] მოლეკულური ბიოლოგიის უმთავრეს მიღწევათაგან აღსანიშნავია დნმ-ს, აგრეთვე ყველანაირი რნმ-ისა და რიბოსომების სტრუქტურისა და ბიოლოგიური ფუნქციონირების მექანიზმების გარკვევა, გენეტიკური კოდის დადგენა-გაშიფვრა, რნმ-ს მატრიცაზე დნმ-ს სინთეზის აღმოჩენა, სასუნთქი პიგმენტების ფუნქციონირების მექანიზმის აღმოჩენა, ფერმენტის მოქმედებაში სამგანზომილებიანი სტრუქტურისა და მისი ფუნქციური მნიშვნელობის, ცილების მატრიცული სინთეზის, ვირუსების სტრუქტურისა და მათი რედუპლიკაციის, ანტისხეულების პირველადი და სივრცითი სტრუქტურის დადგენა, ცალკეული გენის გამოყოფა, ზოგიერთი გენის ქიმიური და ბიოლოგიური სინთეზი უჯრედის გარეთ, ერთი ორგანიზმის გენის გადატანა მეორის უჯრედში, ცალკეული ცილების, უმთავრესად ფერმენტების, აგრეთვე, ნუკლეინის მჟავების სხვადასხვა დონის სტრუქტურის გაშიფვრა. ზოგიერთ ბიოლოგიურ წარმონაქმნში აღმოჩენილია ე. წ. „თვითაწყობის“ მოვლენა, დადგენილია ბიოლოგიური ფუნქციებისა და პროცესების რეგულირების ალოსტერული და სხვა ძირითადი პრინციპები.
მოლეკულური ბიოლოგია სასიცოცხლო პროცესებს იკვლევს მოლეკულების დონეზე, რაც ხელმისაწვდომია ფიზიკური და ქიმიური მეთოდებისათვის. ეფექტიანი აღმოჩნდა მოდელური ცდები, რითაც შეისწავლიან სიცოცხლისათვის დამახასიათებელ ცალკეულ რეაქციებსა და სტრუქტურებს. ეს ე. წ. „რედუქციონიზმის“ მიმართულებაა, მაგრამ მთლიანი ორგანიზმის, უჯრედის პირობებში შედარებით დაბალი დონის კომპონენტთა კანონზომიერი ინტეგრაციით წარმოიქმნება გაცილებით რთული სისტემები, ჩნდება სრულიად ახალი თვისებების მქონე სტრუქტურულ-ფუნქციური ორგანიზაცია, რადგან ორგანიზმის თვისებები ჭარბობენ მისი შემადგენელი ნაწილების თვისებათა ჯამს. ასეთი ინტეგრაციის მექანიზმების შესწავლა, რომლის ერთ-ერთი გზაა მოლეკულათა შორის ურთიერთობის ძალების გამოვლენა, უაღრესად მნიშვნელოვანი პრობლემაა.